**MUNICIPIUL SATU MARE**

**Aparatul de Specialitate al Primarului**

**Direcția Patrimoniu**

**Serviciul Patrimoniu, Concesionări, Închirieri**

**Nr. 44667/21.07.2025**

În temeiul prevederilor art. 136 alin. (8) lit. b) din OUG nr. 57/2019 privind Codul administrativ, cu modificările și completările ulterioare, Serviciul Patrimoniu Concesionări Închirieri formulează următorul:

**RAPORT DE SPECIALITATE**

**la proiectul privind însușirea documentației cadastrale de primă înregistrare a unor imobile teren, cu destinația de drum**

Având în vedere planul de dezvoltare locală și pentru a se crea cadrul juridic legal în vederea realizării unor investiții, se impune notarea în cartea funciară a străzilor.

În sensul celor de mai sus, este necesară însușirea documentației cadastrale de primă înregistrare a imobilelor teren, situate în Municipiul Satu Mare, întocmite de S.C. Syntax S.R.L. prin persoană fizică autorizată Budai Zsolt-Petru, după cum urmează:

* Nr. proiect 135/2025 – Drum în intravilan -strada Făgărașului, cu suprafața de 12 493 mp – IDR ;
* Nr. proiect 151/2025 – Drum în extravilan, cu suprafața de 3364 mp – IDR ;
* Nr. proiect 153/2025 – Drum în intravilan, - Drum Lazuri, cu suprafața de 15677 mp – IDR ;

Imobilele teren mai sus menționate nu au carte funciară deschisă fiind trecute doar în registrul parcelar, astfel că vor primi numere cadastrale noi și vor fi înscrise definitiv în CF nou înființate ale Municipiului Satu Mare, proprietar Municipiul Satu Mare - domeniul public.

Față de cele expuse mai sus și ținând cont de prevederile art. 129 alin. (2) lit. c) din O.U.G. nr.57/2019 privind Codul administrativ, cu modificările și completările ulterioare, potrivit căruia Consiliul Local are atribuții în administrarea domeniului public și privat al municipiului, înaintăm prezentul proiect Consiliului Local cu propunere de aprobare.

**Șef serviciu Director executiv**

**Faur Mihaela Ghiarfaș Adelin-Cristian**

**Consilier**

**Văscan Adrian**

Faur Mihaela/2ex